# Larreineta

Larreineta Trapagarango (Bizkaia) auzoa da. Bertara igotzeko, Trapagaranetik datorren funikularra dago, antzina La Arboleda edo Zugaztietako burdin-mea garraiatzeko erabiltzen zena. 2007ko urtarrilaren 1eko erroldaren arabera, auzoak 275 biztanle ditu.

## Demografia eta biztanleria

Larreinetako biztanleria :
| 2000 | 2001 | 2002 | 2003 | 2004 | 2005 | 2006 | 2007 | 2024 |
| 279 | 272 | 278 | 281 | 286 | 277 | 272 | 275 | 224 |

## Garraiobideak

Badago Trapagarango herriaren erdigunea (La Escontrilla auzoa) eta Larreineta auzoa batzen dituen funikularra. EuskoTren garraio enpresa publikoak kudeatzen du eta Barik txartela erabili daiteke bertan; 12 urtera arteko haurrek doan bidaia dezakete. Zugaztieta eta Larreineta lotuz, bestalde, doako autobus linea bat dago funikularraren erabiltzaileentzat.

## Ospakizunak
### Jaiak

Irailaren 1. asteburuan ospatu ohi dira, Trapagarango jaiak bukatu eta hurrengo asteburuan. Asteburu bateko iraupena izaten dute: ostiral arratsaldean hasi eta igande arratsaldean bukatu.
Antolatzailea Larreinetako auzo elkartea izaten da, Jai Batzorde berezia osatuz, eta Trapagarango Udalaren babesa jasotzen du horretarako.

### Truke-azoka

Irailaren azken igandean ospatzen da, eta antolatzailea Larreinetako auzo elkartea izaten da.
12:00etan hasi ohi da; Larreinetako pistan nork bere postua jartzen du trukatu nahi duen hori erakutsiz, eta dirua erabili gabe trukea egiten da. 14:00etan herri bazkaria egiten da: nork bere janaria eramaten du, baina mahaiak eta aulkiak guztiontzako egoten dira.

## Elkarteak
### Larreinetako auzo elkartea

Larreinetako eskola zaharretan dauka bere egoitza irabazi asmorik gabeko elkarte honek.
Sortu zenetik, auzoan hainbat ekintza antolatzen ditu, hala nola, Inauteriak, Gau Beltza, Gabonak, Jaiak edo Truke-azoka.
Horrez gain, auzoa zein auzotarren bizi-kalitatea hobetzeko lanean aritzen da; esate baterako, Larreinetako begiratokia sortzeko baliabideak bilatu, umeen parke zaharra itxi eta parke berria toki seguruago batean eraikitzeko indarra egitea, funikularraren maiztasuna bere horretan uztea lortzeko, funikularraren kabina zaharra eraberritu eta auzora ekartzeko...
Era berean, inguruko elkarteekin batera ekintzak antolatzen ditu; hala nola, Burdin Herriarekin, Peñas Negraseko Interpretazio zentroarekin, Trapagarango elkarteen plataformarekin...

### Burdin Herria

Nahiz eta Meatzalde osoko kideez osatuta egon, irabazi asmorik gabeko elkarte honek Larreinetako eskola zaharretan du egoitza. Bere xede nagusia eskualdeko meatze ondarea eta memoria babestea da.
Talde honen lehen aurkezpen publikoa Trapagarango Olaso Jauregian izan zen 2015ean. Ordutik, etengabe aritu da meatze ondarea babesteko lanean: Peñas Negraseko Interpretazio zentroa ez ixteko, meatzaldeko mendietako zabor bilketan, El Saucoko meatze auzo zaharraren berreskurapenerako...
Era berean, maiz inguruko taldeekin aritzen da elkarlanean: Larreinetako auzo elkartearekin, Peñas Negraseko Interpretazio Zentroarekin, Usuarios de los Montes de Trianorekin...
2024an Hemendik saria jaso zuen elkarteak bere ibilbideagatik.

## Erreferentziak

* ↑ Eustat. «Estatistika taulak: Biztanleria Bizkaiko biztanleria-entitateka, sexuaren, adin-taldeen eta naziotasunaren arabera. 2024/01/01» www.eustat.eus (Noiz kontsultatua: 2025-03-08).
* ↑ (Gaztelaniaz) «Estas son las 11 oficinas donde puedes solicitar la Barik para tus hijos» Onda Vasca 2025-01-09 (Noiz kontsultatua: 2025-03-09).
* ↑ (Gaztelaniaz) r01epd0122e4ed314423e0db04c97a47b5baa317f, r01etpd158aa64558419b9ec5ed77644af02263cda. (2023-07-09). «Programa Fiestas de Larreineta 2023» www.kulturklik.euskadi.eus (Noiz kontsultatua: 2025-03-09).
* ↑ , https://www.trapagaran.net/eu-ES/Eventos_Nuevos/Orriak/20140907_FiestasdeLarreineta.aspx or..
* ↑ Tele7Radio7. (2013-09-25). La asociación de vecinos de Larreineta organiza este domingo su tercer mercado del trueque.. (Noiz kontsultatua: 2025-03-09).
* ↑ (Gaztelaniaz) Zunzunegi, Emilio. (2024-09-11). «Larreineta cambiará objetos en la XIV edición de la feria del trueque» Deia (Noiz kontsultatua: 2025-03-09).
* ↑ (Gaztelaniaz) enTrapagaran.com. (2023-02-21). «Programa de carnavales de Larreineta 2023» enTrapagaran.com (Noiz kontsultatua: 2025-03-08).
* ↑ (Gaztelaniaz) enTrapagaran.com. (2024-09-04). «Programa de las Fiestas de Larreineta 2024» enTrapagaran.com (Noiz kontsultatua: 2025-03-08).
* ↑ (Gaztelaniaz) Zunzunegi, Emilio. (2024-09-11). «Larreineta cambiará objetos en la XIV edición de la feria del trueque» Deia (Noiz kontsultatua: 2025-03-08).
* ↑ (Gaztelaniaz) León, Marina. (2021-10-07). «Vecinos de Trapagaran precintan un parque infantil tras un accidente» El Correo (Noiz kontsultatua: 2025-03-09).
* ↑ (Gaztelaniaz) SL, TAI GABE DIGITALA. (2021-05-28). «Vecinos de Larreineta denuncian la posible reducción de frecuencias del funicular» naiz: (Noiz kontsultatua: 2025-03-08).
* ↑ (Gaztelaniaz) Rodríguez, ALba. (2022-04-13). ««Al fin tenemos a uno de los vecinos más antiguos de vuelta»» El Correo (Noiz kontsultatua: 2025-03-08).
* ↑ (Gaztelaniaz) r01e00000ff26d46687a470b8a86a04237242b34f, r01e00000ff26d468d9a470b8b31b8fd84a0d5db3. (2016-07-09). «CENTRO PEÑAS NEGRAS: ACTIVIDADES SEPTIEMBRE-OCTUBRE 2016» www.euskadi.eus (Noiz kontsultatua: 2025-03-09).
* ↑ (Gaztelaniaz) Tele7. (2022-05-09). «Asociaciones de Trapagaran se unen en una plataforma contra los “constantes obstáculos” del Ayuntamiento» Tele7 (Noiz kontsultatua: 2025-03-09).
* ↑ , https://www.trapagaran.net/es-ES/Servicios/Asociaciones/Paginas/BurdinHerria.aspx or..
* ↑ (Gaztelaniaz) quevedo, ruth. (2015-10-23). «Vecinos recuperan la memoria de la Zona Minera» El Correo (Noiz kontsultatua: 2025-03-09).
* ↑ (Gaztelaniaz) Zunzunegi, Emilio. (2015-12-14). «Burdin herria reúne a cientos de personas en favor de Peñas Negras» Deia (Noiz kontsultatua: 2025-03-09).
* ↑ (Gaztelaniaz) Irekia. «Irekia - La recogida ciudadana organizada por la Red Ekoetxea retira cerca de una tonelada de residuos en espacios naturales» www.irekia.euskadi.eus (Noiz kontsultatua: 2025-03-09).
* ↑ (Gaztelaniaz) Zunzunegi, Emilio. (2022-10-25). «El lavadero abrevadero de El Saúco en Galdames emerge de entre la maleza gracias a un auzolan» Deia (Noiz kontsultatua: 2025-03-09).
* ↑ (Gaztelaniaz) Zunzunegi, Emilio. (2016-09-17). «El Funicular de La Reineta, pendiente de su 90 aniversario» Deia (Noiz kontsultatua: 2025-03-09).
* ↑ (Gaztelaniaz) Fernández, Miguel Ángel Pardo/Markel. (2024-10-17). «Ovación al motor local de Meatzaldea en los DEIA Laboral Kutxa Hemendik Sariak» Deia (Noiz kontsultatua: 2025-03-09).

## Ikus, gainera

* Trapagaran
* Zugaztieta

## Kanpo estekak

* Datuak: Q12261934
* Multimedia: Larraineta (La Reineta) / Q12261934